12. nov. 2007 – PilleRiini avalik internetielu
Päev: 12. november 2007
Evelini dieedimuutus
Posted on 12. nov. 2007 by PilleRiin
tähendab, kui ma selle kassi tõin, siis oli ta kuivtoidul. eelmine omanik rääkis, et kõik muu ajas teda oksele.
nii, esimesed mittekuivtoidud tõid mõned kassikulised (vrd. ‘katsikulised’). väike topsik läks paari korraga ära ja mingit olulist karvapallide väljaajamise kasvu ei olnud. viimane kord mulle tundus, et talle mingi kalaga konserv täitsa meeldis.
ostsin siis ise talle ühe heeringa-merekala ˛elees. siukse suurema purgi.
ja noh, nüüd on siis Evelin omadega sees. iga külmkapiukse avamise peale on lupsti oma selle toidu kausi juures ja näub nii, nagu oleks nädalajagu näljas hoitud. kusjuures kuivtoitu, kahte sorti, on tal pidevalt ees.
ükskord sõi mingi mu singitüki ka ära, ma andsin proovida, et nagunii ei söö. aga see on talle soolane ka, rohkem ei saa.
ma ei tea, kas see oli nüüd hea mõte teda ümber harjutada, aga ise ei tahaks ka kogaueg aint krõbuski peal elada ju.
ja nüüd leidke pildilt kass 🙂
nõmetsemist peab ignoreerima
nõmedusest, halvustamisest, pahatahtlikust rumalusest (kas see polegi nõmedus teiste sõnadega äkki, ah?) ja õelusest saab kõige paremini jagu seda ignoreerides.
kuigi ma tean, et kui keegi teeb su suhtes mingeid nõmedusi ja eriti, kui seda tehakse avalikult, siis tekib automaatne kaitsereaktsioon ja tunne, et peab midagi vastu ütlema-tegema. aga, stopp! kui seda teha, siis see toidab nõmeduse algallikat. eespoolnimetatud asjad toituvadki minu meelest sellest, kui neile reageeritakse. mida ägedamalt reageerida, seda rohkem sodi saad ise tagasi.
eestlastel on selle kohta tore vanasõna ka: ‘ära sitta torgi, hakkab haisema’. täitsa õige kusjuures.
vastu sõdides muide muutud ise ka osaks sellest jamast. ignoreerides on oluliselt suurem võimalus tulla välja puhta võitjana. sa ei ole langenud osaks sellestsamast nõmedusest. sa ei ole seda toitnud. sulle on jäänud oma väärikus ja ümbrus tajub seda samamoodi.
algul võib see ignoorimine tunduda raske ning tihti on ka tunne, et nüüd valatakse sind täiega üle. aga mõne aja pärast leiad, kuidas korraga see pahn enam ei häirigi ning seda jääb vähemaks ka. sest sa ei reageeri nii, nagu oodatakse ja seega pole mõtet ona negatiivset energiat sinu peale raisata.
kui seda siiski tehakse, on tegu mingi eriti vihase olukorraga. aga isegi need vaibuvad varem või hiljem.
Tiiu arvamus, lisaks siin kommenteeritule, on lugeda tema blogis 🙂